**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL TURTO PERDAVIMO PAGAL PANAUDOS SUTARTĮ**

**ŠILUTĖS ŽUVININKYSTĖS REGIONO VIETOS VEIKLOS GRUPEI**

**„ŽUVĖJŲ KRAŠTAS“**

2016 m. d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 4 punktu, Šilutės rajono savivaldybės tarybos 2014-10-30 sprendimu Nr. T1-2284 patvirtinto Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 3 punktu, Šilutės rajono savivaldybės taryba

n u s p r e n d ž i a:

1. Perduoti Šilutės žuvininkystės regiono vietos veiklos grupei „Žuvėjų kraštas“, juridinio asmens kodas 304103285, pagal panaudos sutartį šešerių metų laikotarpiui asociacijos įstatuose numatytai veiklai vykdyti Savivaldybei nuosavybės teise priklausantį turtą:

Šilutės r. sav., Rusnėje, Senvagės g. 1, esantį administracinį pastatą (pažymėjimas plane 3B1p, unikalus numeris 4400-3987-2150, bendras plotas 208,79 kv. m).

2. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį, pasirašyti Savivaldybės vardu turto panaudos sutartį bei perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Šeputis

2016-08-

Arvydas Bielskis

2016-08-09

Dana Junutienė

2016-08-09

Rengė

Stanislova Dilertienė, (8 441) 79 202, el. p. stase.dilertiene@silute.lt

2016-08-08

**ŠILUTĖS RAJONO SAVIVALDYBĖS**

**ŪKIO SKYRIUS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL TURTO PERDAVIMO PAGAL PANAUDOS SUTARTĮ**

**ŠILUTĖS ŽUVININKYSTĖS REGIONO VIETOS VEIKLOS GRUPEI**

**„ŽUVĖJŲ KRAŠTAS“**

2016 m. rugpjūčio 8 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti Šilutės žuvininkystės regiono vietos veiklos grupei „Žuvėjų kraštas“, juridinio asmens kodas 304103285, pagal panaudos sutartį šešių metų laikotarpiui asociacijos įstatuose numatytai veiklai vykdyti Savivaldybei nuosavybės teise priklausantį Šilutės r. sav., Rusnėje, Senvagės g., esantį nekilnojamąjį turtą – administracinį pastatą nurodytą sprendimo projekte.* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu. Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *14 straipsnio 1 dalies 4 punktu, savivaldybių turtas gali būti perduodamas panaudos pagrindais laikinai neatlygintinai valdyti ir naudotis savivaldybės tarybos nustatyta tvarka asociacijoms, kurių pagrindinis veiklos tikslas – teikti naudą visuomenei ar jos daliai socialinėje arba valstybės nacionalinio saugumo stiprinimo srityse.*  *Asociacija Šilutės žuvininkystės regiono vietos veiklos grupė „Žuvėjų kraštas“, juridinio asmens kodas 304103285, (toliau tekste – Asociacija) yra įkurta 2015 metais. Asociacijos veiklos tikslai – pagal savo veiklos kompetenciją ir galimybes skatinti Šilutės, kaip žuvininkystės regiono, ekonomikos augimą, darbo vietų kūrimą, įsidarbinimo galimybių rėmimą pakrančių ir sausumos bendruomenėms, siekti geresnės gyvenimo kokybės užtikrinimo, atstovauti viešiems, valdžios ir verslo interesams; telkti suinteresuotų vietos valdžios, verslo, nevyriausybinių ir kitų įstaigų bei organizacijų pastangas ieškant tinkamiausių sprendimų Šilutės rajono ekonominei ir socialinei gerovei kelti; siekti pagerinti vietines įsidarbinimo galimybes ir didinti bendruomenių socialinę integraciją išnaudojant vietos bendruomenių, verslo ir vietos valdžios ryšius; ieškoti naujovių ir efektyvių būdų vietos gamtiniams, kultūriniams, žmonių ir kitiems materialiems bei nemtaterialiems ištekliams panaudoti Šilutės rajono ekonomikos augimui ir kt.*  *Asociacija Šilutės žuvininkystės regiono vietos veiklos grupė „Žuvėjų kraštas“ pateikė Šilutės rajono savivaldybei 2016-08-01 prašymą perduoti pagal panaudos sutartį sprendimo projekte nurodytą Šilutės r. sav., Rusnės mstl., esantį nekilnojamąjį turtą – administracinį pastatą, kuris reikalingas Asociacijai įstatuose numatytai veiklai vykdyti.* |
| ***3. Kokių pozityvių rezultatų laukiama.*** |
| *Asociacija Šilutės žuvininkystės regiono vietos veiklos grupė „Žuvėjų kraštas“ užtikrins Šilutės r. sav., Rusnėje, Senvagės g., esančio administracinio pastato eksploatacijos išlaidų apmokėjimą.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių aktų nereikės pakeisti ar panaikinti. Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
| *Stanislova Dilertienė, Ūkio skyriaus vedėja* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Šilutės žuvininkystės regiono vietos veiklos grupė „Žuvėjų kraštas“, juridinio asmens kodas 304103285; Šilutės r. sav., Rusnėje, Senvagės g.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga:* [*priedas Nr. 1*](TUR01priedas1.pdf)*;* [*priedas Nr.2*](TUR01priedas2.pdf)*.* |

Stanislova Dilertienė Ūkio skyriaus vedėja